kardosdrur/scandi-wiki huggingface dataset:
Det svenske system

Det svenske system er et frimurerisk højgradssystem, som frimurerordener i bl.a. de nordiske lande arbejder efter. Foreningen Den Danske Frimurerorden, der er stiftet 11. november 1858, har siden sin stiftelse anvendt det svenske system.

Systemet blev påbegyndt i Sverige i 1750'erne af kancelliråd Carl Frederik Eckleff. Senere overtog hertug Karl af Södermanland (senere Karl 13. af Sverige) akterne, og systemet var færdigudviklet i 1801.

I årene efter systemets indførelse i Sverige blev det velkendt i Danmark, eftersom danske frimurere fra logen Kosmos i Helsingør ofte besøgte frimurerloger i Skåne. De danske frimurere følte sig tiltalt af det svenske system, og ved en kongelig resolution 12. april 1852 fik de tilladelse til at arbejde efter dette nye system.

Det svenske system har 11 grader, hvorimod f.eks. det engelske system har 3 grader. I andre lande er der også blevet udviklet systemer med flere end tre grader. Det svenske system adskiller sig dog fra de andre systemer på to måder: det bygger på den kristne tro og lære, og det udgør et sammenhængende hele, idet hver højere grad knyttes til den foregående. Dette kan også ses af Den Danske Frimurerordens opbygning.

Den Danske Frimurerorden er inddelt i tre skifter:
 Første skifte, der omfatter de tre første grader, kaldes Sankt Johanneslogen (opkaldt efter Johannes Døberen).
 Andet skifte, der består af de tre næste grader, kaldes Sankt Andreaslogen (opkaldt efter apostlen Andreas).
 Tredje skifte er Kapitlet, der udgør alle de højere grader. I disse grader bliver det kristne budskab fremsagt således, som det er overleveret i Det Nye Testamente.

Noter

Videre læsning 
 Professor, dr.theol. Dag Sverre Mogstad: Frimureri – Mysterier, Fellesskap, Personlighetsdannelse , Universitetsforlaget, 1994, .
 Tidligere frimurer Roger Karsten Aase: Frimurernes hemmeligheter – Fortalt fra innsiden  (indbundet), Kagge Forlag, 2009, .
 Tidligere frimurer Roger Karsten Aase: Frimurernes hemmeligheter – Fortalt fra innsiden  (hæftet), Kagge Forlag, 2010, .
 Tidligere frimurer Arvid Ystad: Frimurerne i vikingtiden , Pax Forlag, 2016, .

Frimureri
Busgaden

Busgaden er en unavngiven gade der går igennem midtbyen i Aarhus. Gaden er kun beregnet til bybusser og taxier. Busgadeforløbet løber fra Rådhuspladsen til Klosterport, hvilket inkluderer Hans Hartvig Seedorffs Stræde, selve busgaden (indviet 6. november 1971) og Emil Vetts Passage. På vejen inden krydser den Åboulevarden, som busgaden tidligere endte ud i, inden området blev gågade, og busgaden blev ført igennem en tunnel i 2004. Busgaden ændrer navn flere gange i forløbet gennem byen, men betegnes bare som Busgaden.

Lyskrydset Busgaden/Hans Hartvig Seedorffs Stræde, som ligger som det eneste kryds midt i busgadeforløbet, er udstyret med en detektor i vejen, der kan genkende busser, og på den måde holder den automatisk krydset åbent, hvis der er flere busser på vej.

Busstoppet Busgaden i centrum ligger mellem Strøget og gågaden Frederiksgade og er en tunnel, idet Busgaden forløber under flere bygninger. Selve Busgaden fungerer som et knudepunkt for busser i centrum af Aarhus. Her er ud over busstoppesteder også et par forretninger. Flere butikker har vinduer ind mod Busgaden, men har indgang fra Telefontorvet.

Hyrevogne fik først adgang til Busgaden i 1990'erne. I begyndelsen i en forsøgsperiode og kun i tidsrummet 23.00 til 05.00 - senere hele døgnet, stadig som forsøg. Enkelte af Aarhus Sporvejes chauffører, primært med nær tilknytning til fagbevægelsen, udleverede engangskameraer til deres kollegaer og søgte at dokumentere trafik-farlige hændelser på grund af taxaerne, idet man nu "skulle dele Busgaden med byens værste bøller på fire hjul" - enkelte hyrevogne blev fotograferet, mens de overhalede en bus, der samlede kunder op ved et af stoppestederne (hele Busgaden er opmærket med dobbeltoptrukne linjer). Der skete dog ikke færdselsuheld, hverken i starten eller siden. Ordningen er i dag permanent.

Referencer

Eksterne henvisninger 

Gader i Aarhus
Hungerford Bridge

Hungerford Bridge er en bro, eller egentlig en gruppe på tre broer, over Themsen i London, mellem Waterloo Bridge og Westminster Bridge.

I sin nuværende form består den af en jernbanebro – iblandt kendt som Charing Cross Bridge – omgivet på siderne af to gangbroer som deler jernbanebroens grundudstikkere og som egentlig kaldes Golden Jubilee Bridges.

Broens sydlige side ligger nær Waterloo Station, County Hall, Royal Festival Hall og London Eye. Den nordlige side er i nærheden af Embankment undergrundsstation, Charing Cross Station og Victoria Embankment.

Hungerford Bridge var oprindelig tegnet af Isambard Kingdom Brunel og åbnede i 1845 som en hængebro for fodgængere. I 1859 blev broen opkøbt for at forlænge South Eastern Railway til den nyåbnede Charing Cross station. Jernbaneselskabet erstattede hængebroen med en konstruktion tegnet af John Hawkshaw. En gangvej på hver side blev tilføjet, men den ene blev senere fjernet da jernbanen blev udvidet. I 1951 fik den en ny, midlertidig gangvej i form af en gangbro bygget af hæren for den store britiske festival. Hungerford Bridge er den eneste i centrale London som kombinerer gangbro med jernbanebro. 

Broer og tunneler i London
Broer i England
Themsen
Jernbanebroer
Heino

Heino (født 13. december 1938) er en tysk schlager-sanger, der i Danmark er indbegrebet af tysk schlager.

Heino hedder Heinz Georg Kramm, og han debuterede i 1965 med 13 Mann und ein Kapitän. Blandt hans største hits kan nævnes Bergvagabonden (1969), Karamba, Karacho, ein Whiskey (1969), Karneval in Rio (1972) og Die schwarze Barbara (1975).

Hans kendetegn er den dybe stemme, det blonde hår og hans solbriller. De skyldes hans Basedows sygdom.

Udpluk af Heinos schlager-hits 
 Jenseits des Tales (1966)
 Wenn die bunten Fahnen wehen (1967)
 Wir lieben die Stürme (1968)
 Zu der Ponderosa reiten wir (1968)
 Bergvagabunden (1969)
 Wenn die Kraniche zieh'n (1969)
 Karamba, Karacho, ein Whisky (1969)
 In einer Bar in Mexico (1970)
 Hey Capello (1970)
 Blau blüht der Enzian (1972)
 Carneval in Rio (1972)
 Tampico (1973)
 La Montanara (1973)
 Schneewaltzer (1973)
 Edelweiß (1973)
 Schwarzbraun ist die Haselnuss
 Das Polenmädchen (1974)
 Die schwarze Barbara (1975)
 Komm in meinen Wigwam (1976)
 Bier,Bier,Bier (1980)

Eksterne henvisninger 

 Heinos officielle hjemmeside
 

Musikere fra Tyskland
Personer fra Düsseldorf
Lambeth Bridge

Lambeth Bridge er en bil- og gangbro over Themsen i retning øst–vest i centrale London. Themsen løber nordover ved krydsningspunktet, og den næste bro nedover floden er Westminster Bridge, mens den næste bro opover er Vauxhall Bridge.

På broens østlige side, i Lambeth, ligger Lambeth Palace (embedsboligen til ærkebiskoppen af Canterbury), Albert Embankment, sygehuset St. Thomas' Hospital og FN's søfartsorganisation IMO. På den vestlige side, i Westminster, er Thames House (hovedkvarteret til MI5), Horseferry House, Clelland House, Abel House, skyskraberen Millbank Tower og nationalgalleriet Tate Britain. Palace of Westminster ligger et kort stykke nedover floden, i nord gennem Victoria Tower Gardens.

Den nuværende bro, tegnet af Geoffrey Groves, blev åbnet 12. juli 1932 af George 5. af Storbritannien. Den har fem brospænd og bringer biltrafik i fire filer mellem en rundkørsel i nord og en anden rundkørsel på Albert Embankment ved Horseferry Road.

Eksterne henvisninger 

Broer og tunneler i London
Broer i England
Themsen
Vauxhall Bridge

Vauxhall Bridge er en buet stålbro for biltrafik og fodgængere over Themsen i nordvest–sydøst retning, mellem Lambeth Bridge og Grosvenor Bridge i centrale London.

På den nordlige bred er Westminster, med galleriet Tate Britain og skyskraberen Millbank Tower i nordøst, og Pimlico og Pimlico undergrundsstation i nord og øst. På broens sydlige side, ved vejkrydset Vauxhall Cross, er Vauxhall Station og hovedkvarteret til MI6 i sydøst, Kennington i øst, Vauxhall i sydøst og Nine Elms i sydvest.

Den nuværende Vauxhall Bridge blev tegnet af civilingeniøren Alexander Binnie, og senere modifiseret af Maurice Fitzmaurice, for at erstatte en tidligere støbejernsbro. Broen blev fuldført i 1906 og indviet 26. maj af Georg, prins af Wales. Den var den første til at bære sporvogne over Themsen.

Broen er omkring 25 m bred og 250 m lang og har fem stålhvælvinger siddende på granitsokler. Broens mest slående særpræg er en række bronzefigurer på brofesterne.

Den forrige bro på dette sted havde navnet Regent's Bridge og var afgiftsbelagt. Den var tegnet af James Walker og åbnede i 1816. Forhistorien var indviklet, med mindst tre plantegninger forkastet, to af John Rennie – først en stenbro med syv brospænd, derefter en støbejernsbro med 11 spænd – og én af Samuel Bentham. Da broen endelig blev fuldført, med ni brospænd, var det den første jernbro over Themsen i London.

Broer og tunneler i London
Broer i England
Themsen
Millbank Tower

Millbank Tower er en skyskraber i Millbank i London. Bygningen er 118 m høj og blev bygget i 1963 af Ronald Ward and Partners for selskabet Vickers. Den er et tydelig landemærke i silhuetten af London, beliggende ved Themsen nogle kilometer fra Palace of Westminster.

Den blev designet af Ronald Ward and Partners og blev opført af John Mowlem & Co. Siden 2002 har bygningen været ejet af David and Simon Reuben.

Referencer

Eksterne henvisninger 

Skyskrabere
Bygninger, konstruktioner og anlæg i London
City of Westminster
Grosvenor Bridge

Grosvenor Bridge, også kaldt Victoria Railway Bridge, er en togbro over Themsen i London mellem Vauxhall Bridge og Chelsea Bridge.

Grosvenor Bridge består egentlig af to broer, begge bygget omkring midten af 1800-tallet. Den østlige side blev bygget af London, Chatham and Dover Railway i 1858–1860 for at bringe tog til Victoria station. Dette var den første togbro over Themsen i det centrale London. Den vestlige side blev bygget af London, Brighton and South Coast Railway. Begge broer blev ombygget i stål i 1963–1967, og de oprindelige udliggere blev indpakket i beton.

På den nordlige flodbred er Pimlico i øst og Chelsea i nord og vest; Lister Hospital og Royal Chelsea Hospital ligger umiddelbart i nordvest. På den sydlige bred er Nine Elms i øst og Battersea i vest. Battersea kraftstation ligger lige syd for broen, og Battersea Park er i sydvest.

Eksterne henvisninger 

Broer og tunneler i London
Broer i England
Themsen
Chelsea Bridge

Chelsea Bridge er en hængebro for biler og fodgængere over Themsen i London. Broen blev tegnet af G. Topham Forest og indviet i 1937. Den erstattede en  hængebro bygget af Thomas Page i 1851–1858 . Den var afgiftsbelagt til 1879.

På den nordlige flodbred ligger Pimlico i øst og Chelsea i nord og vest; Royal Chelsea Hospital ligger umiddelbart i nordvest.

På den sydlige bred er Nine Elms i øst og Battersea i vest. Battersea kraftstation ligger lige SØ for broen, mens Battersea Park er i SV.

Eksterne henvisninger 

Broer og tunneler i London
Broer i England
Themsen
Edgar Henrichsen

Edgar Henrichsen (19. januar 1879 i København – 24. august 1955) var en dansk organist og komponist. Han var bror til Roger Henrichsen.

Edgar Henrichsen var uddannet telegrafist, men valgte derefter at studere musik. Han blev orgelelev af Gustav Helsted og studerede videre hos Alexandre Guilmant i Paris. Fra 1904 var han organist ved St. Heddinge Kirke, men fra 1907 blev han kantor og fra 1910-1947 organist ved Trinitatis Kirke i København. Samtidig var han lærer ved Det Kgl. Danske Musikkonservatorium fra 1924 til 1942.

Musik 
 op. 1 Sonate for violin og klaver (1900)
 op. 2 Quatre pièces (orgel 1914)
 op. 3 Koncertouverture (orkester)
 op. 4 Fem klaverstykker (1901)
 op. 5 Kirkekantate (soli, kor og orgel 1904)
 Symphonisk Lystspilouverture (orkester)

Kilde 
 Salmonsens konversationsleksikon 1915-1930
 Dansk biografisk Leksikon 1979

Danskere i 1900-tallet
Organister fra Danmark
Komponister fra Danmark
Personer i Dansk Biografisk Leksikon
Personer fra København
Ansatte ved Det Kgl. Danske Musikkonservatorium
Amazonområdet

Amazonområdet eller Amazonbassinet er et lavlandsområde i flere lande i Sydamerika der afvandes af Amazonfloden og dens bifloder.

Amazonbassinet dækker et areal på ca. 7.500.000 km², eller ca. 40 procent af det sydamerikanske kontinent. Det ligger i landene Bolivia, Brasilien, Colombia, Ecuador, Guyana, Peru, Surinam og Venezuela.

Det meste af bassinet er dækket af Amazonas regnskov. Med et areal på 5.500.000 km² af tæt tropisk skov er det den største regnskov i verden.

I området findes Amazonas eneste større by Manaus. som ligger ned til Amazonfloden og er omkranset af regnskove på begge sider.

Referencer

Eksterne henvisninger 

Afvandingsområder
Sydamerikas geografi
Waterloo Bridge

Waterloo Bridge er en bil- og gangbro over Themsen i London mellem Blackfriars Bridge og Hungerford Bridge.

Den første bro på dette sted blev tegnet af John Rennie og åbnet i 1817 som en afgiftsbelagt bro. Før åbningen var den kendt som Strand Bridge. Broen blev nationaliseret i 1878, og afgiften blev fjernet. Den blev forstærket, efter at der var fundet alvorlige fejl i konstruktionen.

I 1920'erne var problemerne med broen øget, og Londons bystyre bestemte, at den skulle rives ned og erstattes af en ny konstruktion tegnet af Giles Gilbert Scott. Det nye spænd blev delvis åbnet i 1942 og fuldført i 1945. Det var den eneste bro, som blev skadet af tyske bomber under 2. verdenskrig.

Ved broens sydlige side er området kendt som South Bank, som inkluderer Royal Festival Hall, Waterloo Station, Queen Elizabeth Hall og Royal National Theatre. Den nordlige side går over Victoria Embankment, hvor vejen slutter sig til Strand og Aldwych ved Somerset House.

Eksterne henvisninger 

Broer og tunneler i London
Broer i England
Themsen
Altmarkkreis Salzwedel

Altmarkkreis Salzwedel er en Landkreis i den nordvestlige del af  tyske delstat Sachsen-Anhalt. Nabokredse eer mod nord den niedersachsiske Landkreis Lüchow-Dannenberg, mod øst  Landkreis Stendal, mod syd Landkreis Börde, mod vest den niedersachsiske Landkreis Gifhorn og mod nordvest  den ligeledes niedersachsiske Landkreis Uelzen.

Geografi
Altmarkkreis Salzwedel den vestlige del af landskabet Altmark og ligger i den nordvestlige del af Sachsen-Anhalts som en del af den Nordtyske slette (tysk: Norddeutschen Tiefebene). Vigtige vande er floderne Jeetze og Milde og søen Arendsee. I sydøst ligger en del af Colbitz-Letzlinger Heide i kreisen. 

Store dele af arealet wer lavtliggende moser. De hnøjeste områder befinder sig i det sydøstlige  område; Højderne Hellberge ved Zichtau når op i 160 meters højde, „Pistolsche Berg“ ved Bonese er  121 moh. Området fordeler sig i 3 næsten lige store dele,  skov, eng/mose, og landbrugsarealer.  

Altmarkkreis er en af de tyndest befolkede  Kreise i Tyskland.

Byer og kommuner

(indbyggere pr. 31. december 2006)

Forvaltningsfællesskaber  (Verwaltungsgemeinschaft) med deres tilknyttede kommuner
* = Administrationsby

Literatur 
 Hartmut Bock, Ingelore Fischer, Peter Fischer, Folker Rattey: Die nordwestliche Altmark – eine Kulturlandschaft. Sparkasse, Gifhorn-Wolfsburg 1991.

 Offizielle Website des Altmarkkreises Salzwedel
Blackfriars Bridge

Blackfriars Bridge er en bil- og gangbro over Themsen i London, mellem Waterloo Bridge og Blackfriars Railway Bridge. Den nordlige side ligger i nærheden af Inns of Court, Temple Church og Blackfriars station. Den sydlige side er i nærheden af kunstgalleriet Tate Modern.

Den første faste bro ved Blackfriars var en 300 meter lang afgiftsbelagt bro tegnet i italieniseret stil af Robert Mylne. Byggearbejderne tog ni år, og broen åbnede i 1769. Den blev oprindelig kaldt William Pitt Bridge (efter premierministeren William Pitt den ældre), men blev snart opkaldt efter munkeklosteret Blackfriars, et dominikanerkloster som lå i nærheden.

Den nuværende bro blev fuldført i 1869 og består af fem smedejernsbuer bygget efter tegninger af Joseph Cubitt. Den ejes og vedligeholdes af Corporation of London. På grund af den store trafik over broen, blev der foretaget en udvidelse mellem 1907–1910, fra 70 fod til dagens 105 fod.

Broen blev verdenskendt i 1982 da den italienske bankier Roberto Calvi blev fundet hængt under en af buegangene i det som først blev anset som selvmord, men som nu regnes som et mord.

Eksterne henvisninger 

Broer og tunneler i London
Broer i England
Themsen
Hasle Torv

Hasle Torv er et torv i kvarteret Hasle i bydelen Aarhus V. Torvet er dannet ved, at alle huse eller karréer op til torvet har et skråt eller afskåret hjørne. Pladsen er relativ lav med huse rundt om. Der ligger to boligblokke på torvet, som er de højeste byggerier, og de er med til at skabe et mere urbant rum. Ud til torvet ligger en række mindre butikker.

Tidligere hed Hasle Torv "Høje Hasle". En del af Høje Hasle's butikstorv ligger der stadig, men er ikke en del ad det nye torveprojekt. En del af handlen på Hasle Torv/Høje Hasle forsvandt med ruteomlægningen af bybusnettet, da det ikke længere er muligt at komme direkte til Hasle Torv fra Herredsvang, hvor der bor omkring 6000 mennesker (2012).

Selve pladsen der danner Hasle Torv er under en langvarig renovering. Den første etape bestod af flisebelægning, ny beplantning og flere bænke i det nordlige og største hjørne. Denne etape blev færdiggjort d. 18. november 2006.
Anden etape blev indviet 8. december 2012 med deltagelse af Kate Runge, Ango Winther, Hanne Vinter og repræsentanter for Hasle Fællesråd

Renovering 
Hasle Torv har igennem en årrække været igennem en massiv renovering. Byrådet vedtog i 2012 at afsætte 2,0 mio til renovering af Hasle Torv samt 4,0 mio til renovering af torvets belægning.   Denne renovering stod klar i 2014 og har ændret torvets udtryk markant. Fra at være et vejkryds har man nu med træer og ny belægning ændret området til at være et reelt torv. Denne renovering af torvet har givet et mere lyst torv med opholdspladser for private og forbipasserende. Sidste etape i renoveringen er det sydvestlige hjørne, som det endnu er uklart hvordan skal renoveres.

Geografi 
Hasle Torv er ikke en officielt adresse i Aarhus Kommune, forstået på den måde, at der ikke findes et vejnavn, der hedder "Hasle Torv". Torvet ligger ved husene Viborgvej 136, 142 og 144 samt Herredsvej 2-4. Men også Ryhavevej og Østrevej støder op til torvet.

Referencer

Eksterne kilder/henvisninger 
 Hasle Fællesråds side om Hasle Torv

Torve og pladser i Aarhus
Blackfriars Railway Bridge

Blackfriars Railway Bridge er en jernbanebro over Themsen i London, mellem Blackfriars Bridge og London Millennium Bridge.

To broer har båret navnet, men ikke på samme tid. Den første bro blev åbnet i 1864 og var tegnet af Joseph Cubitt for London, Chatham and Dover Railway. Massive brofester på hver side bar jernbanens kendemærker, og disse er godt bevaret og restaureret på sydsiden. Denne bro var for svag til at bære moderne tog, og alt hvad der er tilbage af broen er en række søjler over Themsen.

Den anden bro, bygget lidt længere nede ad floden (mod øst), hed oprindelig St. Paul's Railway Bridge og åbnede i 1886. Den blev tegnet af John Wolfe-Barry og Henri Marc Brunel og er lavet af smedejern. Da St. Paul's jernbanestation skiftede navn til Blackfriars i 1937, skiftede broen også navn.

Broer og tunneler i London
Broer i England
Themsen
Jernbanebroer
New Amsterdam (tv-serie)

New Amsterdam er en amerikansk drama tv-serie, med danske Nikolaj Coster-Waldau i hovedrollen. Serien blev vist første gang d. 4. marts 2008 på FOX og til efteråret kommer den på TV3. Lasse Hallström har instrueret det første afsnit. 

Den 11. maj 2008 annoncerede FOX at der ikke vil blive produceret flere afsnit af New Amsterdam, serien er dermed annulleret.

Seriens Plot 

John Amsterdam er drabsdetektiv i New York City. Der ligger en forbandelse over ham – han kan ikke dø. I 1642 reddede John en indianerpige fra døden ved at stille sig foran et sværd. Pigen redder John ved at gøre ham udødelig, men advarer ham samtidig med at forbandelsen kun kan blive hævet, når han møder den eneste ene.

Medvirkende 
 John Amsterdam (Nikolaj Coster-Waldau) er en udødelige drabsdetektiv, som fik sit evige liv, da han som hollandsk soldat i 1642 reddede en indianerpiges liv. Hun takkede ham ved at lade ham leve, indtil han finder den eneste ene. John blev født den 1 juni 1607 i Amsterdam, Holland. Som en sideeffekt til hans evige liv, har John fået den sjældne blodtype RZRZ, som indeholder et dødeligt niveau af bly.
 Eva Marquez (Zuleikha Robinson) er John Amsterdam's nye partner. Hendes far og bror er også i politiet. Hendes mor er historie lærer på Queens College. 
 Dr. Sara Dillane (Alexie Gilmore) er læge på St. Francis Hospital. Det er Sara som erklære John død efter hans hjerteanfald. John er helt sikker på, at det er hende som her den eneste ene, men hun er allerede gift.
 Omar York (Stephen Henderson) er søn af John Amsterdam og Lily. Han ejer en jazzklub, der hedder Omar's Bar & Grill. Han er 65 år gammel.

Episodeoversigt

Sæson 1

Eksterne henvisninger 
 Dansk hjemmeside 
 Officielle hjemmeside 
 

Dramaserier fra USA
Amerikanske tv-serier fra 2000'erne
Tv-programmer fra Fox Broadcasting Company
Southwark Bridge

Southwark Bridge er en bro i London som forbinder Southwark med City of London over Themsen. Broen blev tegnet af Ernest George og Basil Mott og åbnet i 1921.

En tidligere bro på samme sted, tegnet af John Rennie, åbnet i 1819.

Den næste bro opover floden er London Millennium Bridge, mens den næste nedover floden er Cannon Street Railway Bridge.

Den sydlige side af broen ligger i nærheden af museet Tate Modern, The Clink fængselsmuseum og Financial Times-bygningen. Den nordlige side ligger i nærheden af Cannon Street station.

Eksterne henvisninger 

Broer og tunneler i London
Broer i England
Themsen
Cannon Street Railway Bridge

Cannon Street Railway Bridge er en bro i det centrale London i England, over Themsen. Nedover floden er næste bro London Bridge, og opover Southwark Bridge. Broen fragter tog over floden til Cannon Street station på den nordlige bred. Den var oprindelig kaldt Alexandra Bridge efter Alexandra af Danmark, som var hustru til den fremtidige konge Edvard 7..

Broen blev tegnet af John Hankshaw og John Wolfe-Barry for South Eastern Railway. Den blev åbent i 1866 efter tre års byggearbejde. I sin oprindelige form fragtede den tog over Themsen på fem brospænd stående på støbejernssøjler i dorisk stil. Den blev siden udvidet mellem 1886–1893 af Francis Brady og totalrenoveret mellem 1979–1982, noget som medførte at broen mistede mange af sine dekorative elementer og fremstod som endnu mere utilitaristisk end tidligere.

Eksterne henvisninger 

Broer og tunneler i London
Broer i England
Themsen
Salzwedel

Salzwedel (IPA ˈzaltsveːdəl) er en Hansestad i landskabet Altmark i den nordvestlige del af den tyske delstat Sachsen-Anhalt. Salzwedel er administrationsby i Altmarkkreis Salzwedel og for Verwaltungsgemeinschaft Salzwedel-Land.

Geografi 
Salzwedel ligger i den i den nordvestlige del af Altmark ved floden Salzwedeler Dummes udmunding i Jeetze. Salzwedel ligger 44 km øst for Uelzen, 12 km syd for Lüchow, 41 km nord for Gardelegen 24 km vest for Arendsee.

Bydele og landsbyer 
Salzwedel består af følgende bydele og landsbyer

Kendte bysbørn 
 Joachim Wasserschlebe var født i Salzwedel

Litteratur 
 Joachim Stephan: Die Vogtei Salzwedel. Land und Leute vom Landesausbau bis zur Zeit der Wirren, Berlin u.a. 2006, 

Hanse
Dharyos

Dharyos eller Daro Avesta (kurdisk) er guden i bl.a. yesidismen og tilhænger af Zend Avesta som lever i det nuværende Indien. Hans profet eller grundlæggeren af Zarathustras lære var Zarathustra. Da muhameddanerne angreb Medien og Persien blev religionen splittet til mindst 2-3 andre religioner. Men dog havde de Dharyos som gud. 

Religion